Сёння ў трупе 51 чалавек. Гэта амаль у два разы больш, чым патрэбна для нашых спектакляў. Але так цяжка адмовіць дзецям, калі бачыш, як гараць у іх вочы! Кожны год у жніўні-верасні мы праводзім кастынг, дзе адбіраем юных артыстаў. Адбываецца, зразумела, і "натуральны адбор", калі нехта развітваецца з намі, не вытрымаўшы нагрузкі. Бо тэатр — гэта цяжкая праца! Заняткі ў нас вядуць прафесіяналы, вопытныя педагогі. Са дня заснавання "Казкі" харэаграфію выкладае Лілія Мікалаеўна Харламава. Ірына Уладзіміраўна Заянчкоўская, актрыса музычнага тэатра, вучыць нашых выхаванцаў акцёрскаму майстэрству. Наш новы хармайстар Святлана Генадзеўна Андзікхоў — таленавіты музыкант.